Corimalia

***Corimalia*** er en gruppe av små snutebiller (Curculionoidea) som lever på ulike slags planter. De har tidligere blitt regnet til ulike familier, blant annet snutebiller (Curculionidae) og Brentidae. 

## Utseende
Knøttsmå til små (1,2 – 2,5&nbsp;mm) biller, kroppen tykk, oval og høyt hvelvet med en lang, sylindrisk snute som ofte er omtrent halvparten så lang som resten av kroppen. På farge er de vanligvis gul- eller brunaktige, uten påfallende hår, men ofte med lyse skjell, eller med fine hår. **Hodet** (bortsett fra snuten) er ganske lite, fasettøynene store og flate. Antennene sitter festet på siden av snuten i den ytterste halvdelen. De består av 8-10 ledd, og er knebøyde. Det innerste leddet utgjør nær halvparten av totallengde, så følger 4-6 små, smale ledd før antennen avsluttes med en tre-leddet kølle. **Brystskjoldet** (pronotum) er bredere enn langt, sterkt hvelvet, ved roten nesten så bredt som dekkvingene, sterkt avsmalnet framover slik at de i spissen er omtrent så bredt som hodet. **Dekkvingene** er ovale og sterkt hvelvede med 9-10 tydelige punktstriper. Scutellum er ikke synlig ovenfra.** Beina** er nokså lange og slanke med fire-leddete føtter der det tredje leddet er tolappet. **Larvene** er korte og tykke, C-formede, de tre beinparene er redusert til vorter, og hodekapselen er kraftig.

## Levevis
Biologien til disse små billene er ikke godt kjent, men familien kan finnes på en rekke forskjellige plantefamilier. De danner ofte galler, eller utvikler seg inne i blomsterstander, stilker eller blader. Artene i slekten *Corimalia* lever på tamarisk. De lager en ballformet kokong fra blomsten til vertsplanten, og denne faller til bakken. Larven holder seg inne i kokongen og spiser fra den, men kan flytte på denne ved å sprette fra side til side. De små billelarvene kan greie å få kokongen til å hoppe 6&nbsp;cm høyt og 15&nbsp;cm langt. Fenomenet ligner på «hoppende bønner», som er forårsaket av en annen insektlarve. Hensikten med hoppingen synes være å flytte kokongen til et gunstigere (fortrinnsvis i skyggen) sted. 

## Utbredelse
Gruppen er utbredt i det sørlige Palearktis, fra Middelhavsområdet østover til Sentral-Asia.

## Systematisk inndeling

* Ordenen biller,Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[dvergsnutebiller]], [[Nanophyidae]]** Gistel, 1856
****** Stammen Corimaliini Alonso-Zarasaga, 1989
******* Slekten ***Corimalia*** des Gozis, 1885
******** *[[Corimalia aliena]]* (Faust, 1890)
******** *[[Corimalia atritarsis]]* (Pic, 1925)
******** *[[Corimalia bilineata]]* (Tournier, 1868)
******** *[[Corimalia brunneonotata]]* (Pic, 1913)
******** *[[Corimalia chinensis]]* (Faust, 1890)
******** *[[Corimalia convexipennis]]* (Pic, 1925)
******** *[[Corimalia discreta]]* Voss, 1964
******** *[[Corimalia exsanguis]]* Voss, 1960
******** *[[Corimalia fausti]]* (Reitter, 1890)
******** *[[Corimalia gurjevae]]* Zherikhin, 1972
******** *[[Corimalia gyrata]]* (Peyerimhoff, 1929)
******** *[[Corimalia helenae]]* Korotyaev & Zherikhin, 1996
******** *[[Corimalia inconspicua]]* (H. Brisout de Barneville, 1869)
******** *[[Corimalia latifrons]]* (Pic, 1897)
******** *[[Corimalia letourneuxi]]* (Pic, 1919)
******** *[[Corimalia lukjanovitshi]]* Zherikhin, 1991
******** *[[Corimalia lunulata]]* (Wollaston, 1863)
******** *[[Corimalia maculaticeps]]* (Pic, 1929)
******** *[[Corimalia martini]]* (Brisout de Barneville, 1883)
******** *[[Corimalia mongolica]]* (Faust, 1890)
******** *[[Corimalia multilineata]]* (Peyerimhoff, 1930)
******** *[[Corimalia obscuriceps]]* (Pic, 1913)
******** *[[Corimalia obscurithorax]]* (Pic, 1897)
******** *[[Corimalia pallida]]* (Olivier, 1807)
******** *[[Corimalia pantherina]]* Zherikhin, 1991
******** *[[Corimalia pilosella]]* Voss, 1960
******** *[[Corimalia postica]]* (Gyllenhal, 1838)
******** *[[Corimalia pruinosa]]* (Faust, 1885)
******** *[[Corimalia reaumuriae]]* Zherikhin, 1984
******** *[[Corimalia rufosuturalis]]* (Pic, 1938)
******** *[[Corimalia schatzmayri]]* Giordani-Soika, 1938
******** *[[Corimalia strejceki]]* Schön & Skuhrovec, 2016
******** *[[Corimalia tadzhika]]* Zherikhin & Korotyaev, 2023
******** *[[Corimalia tamarisci]]* (Gyllenhal, 1838)
******** *[[Corimalia tetrastigma]]* (Aubé, 1863)
******** *[[Corimalia torretassoi]]* Giordani-Soika, 1937
## Referanser




## Kilder
* Gønget, H. 1997. *The Brentidae (Coloeptera) of Northern Europe*. *Fauna Entomologica Scandinavica* 34. E.J. Brill.

## Eksterne lenker
* 
* Bilder: *Corimalia setulosa*: http://www.zin.ru/Animalia/Coleoptera/images/corsetkm.jpg.